Sumqayıt bulvarı

Sumqayıt bulvarı — Sumqayıt şəhərində, Xəzər dənizinin sahilində yerləşən bulvar. 2016-cı ildə yaradılmışdır.

 Tarixi 
Azərbaycan Respublikasının Prezidenti İlham Əliyev 2011-ci ilin iyulunda Sumqayıta səfəri zamanı şəhər ictimaiyyətinin nümayəndələri ilə görüşdə demişdir:

"Sumqayıt şəhərində mütləq bulvar olmalıdır. Bu bulvar Bakı bulvarının standartlarına uyğun olmalıdır".Sumqayıt inkişaf və quruculuğun yeni mərhələsinə qədəm qoyur. azerbaijan-news.az, 04.12.2015 

 Ərazisi 
Ümumi sahəsi 106 hektar, uzunluğu 4,2 kilometrdirSumqayıtda katerlərlə Xəzər dənizindəki adalara səyahət etmək olacaq — VİDEO +FOTOREPORTAJ . xeberle.com, 13.07.2016 . Nəsimi adına Dənizkənarı Mədəniyyət və İstirahət Parkı da bulvarın əsas hissələrindən birini təşkil edir.

Bulvarda kiçikölçülü gəzinti avtobuslarının, avtomobillərin, velosiped sürənlərin maneəsiz hərəkəti üçün sahil boyu xüsusi hərəkət zolağı salınıb. Ərazidə nadir ağac növləri və bitkilər əkilib, müasir işıqlandırma sistemi quraşdırılıb. Həmçinin burada istirahət obyektləri, attraksionlar, ticarət və əyləncə mərkəzləri, kinoklub, idman infrastrukturu da inşa olunur.

Sahildə inşasına başlanılan estakadalarda tikinti-quraşdırma işləri başa çatdıqdan sonra turistlər üçün şəhərin akvatoriyasında gəzinti gəmilərinin hərəkəti təmin olunacaq. Həmçinin bulvarda taksi katerlər vasitəsilə Xəzərdə yerləşən adalara səyahət etmək də planlaşdırılır.

Bulvarda fəvvarə kompleksi, Bayraq Meydanı, Multikulturalizm abidəsinin də inşasına başlanılıb.

 Şəkilləri 

 Həmçinin bax 
Sumqayıt çimərliyi

 İstinadlar 

 Xarici keçidlər 

Sumqayıt bulvarı gecə vaxtı

Kateqoriya:Sumqayıtın görməli yerləri
Kateqoriya:2016-cı ildə Azərbaycanda yarananlar
Kateqoriya:Azərbaycan bulvarları